recursal/SuperWikiNEXT-32B huggingface dataset:
**Pesawat tangki** merupakan sebuah pesawat pengangkut atau pesawat komersil yang telah diubahsuai bagi membawa muatan bahan api bagi melakukan pengisian minyak di udara kepada pesawat tentera dan helikopter.

Sejarah
-------

Idea bagi melakukan pengisian minyak di udara muncul hampir 80 tahun yang lalu. Pada 1920-an, para juruterbang melakukan ujian dengan cubaan untuk menarik bekas gasolin yang ditarik oleh pesawat lain dengan menggunakan pencangkuk. Pada 1921, seorang juruterbang lagak ngeri, Wesley May, membuat demonstrasi "mengisi minyak" di khalayak ramai di Long Beach, California. May telah mengikat bekas minyak di belakangnya dan berjalan ke arah hujung sayap pesawat Lincoln Standard milik beliau. Beliau kemudian melangkah ke tapak sayap sebuah pesawat Curtis JN-4 dan telah menuang lima gelen gasolin ke dalam tangki minyak pesawat Jenny. Kejadian ini telah dimasyhurkan sebagai pengisian minyak "udara-ke-udara" pertama.

Senarai pesawat tangki
----------------------

* Pesawat yang telah dibersarakan
	+ EKA-3B
	+ KA-3B
	+ KA-6D
	+ KS-3A/B
	+ KB-29
	+ KB-50 Stratofortress
	+ KC-97 Stratotanker

* Pesawat yang masih digunakan
	+ KC-10A Extender
	+ KC-130
	+ KC-135 Stratotanker
	+ L-1011 Tristar

* Pesawat akan datang/masih dalam pembangunan
	+ KC-X
	+ KC-Y
	+ KC-Z
	+ KC-30
	+ KC-45
	+ KC-767
	+ KC-777

Lihat juga
----------

* Pengisian minyak di udara

Pautan luar
-----------

* Sejarah pesawat tangki di laman web *globalsecurity*
**Pesawat SC-7 Skyvan terhempas di Gunung Leuser 1993** bedrlaku pada 30 Januari 1993 di Gunung Leuser, Aceh Besar, Sumatera Utara, Indonesia. 
Pesawat ringan jenis SC-7 Skyvan Malaysia itu hilang selepas terputus hubungan dengan pusat kawalan Lapangan Terbang Medan kira-kira 30 minit selepas berlepas dari Medan menuju ke Banda Aceh. Tragedi itu berlaku sebulan sebelum umat Islam menunaikan ibadat puasa 1993.

Pesawat Skyvan itu milik Pan Malaysia Air Transport (PMAT) Sdn Bhd dari Malaysia. Pesawat disewa dari syarikat Esso Singapura. Mereka dalam perjalanan ke Kepulauan Nicobar di utara pulau Sumatera, di perairan Lautan Hindi. Mereka ke sana untuk memeriksa kapal tangki Denmark, Maersk Navigator yang berlanggar dengan sebuah kapal lain di Selat Melaka pada 21 Januari 1993.

Mangsa
------

Pesawat itu dinaiki oleh 11 penumpang dan lima krew. Lima krew itu termasuk tiga rakyat Malaysia, iaitu Pengarah Urusan PMAT, Piaruddin Fathodin, 48, yang juga juruterbangnya; pembantu juruterbang, Achuthan Ramadas, 27 dan juruteknik, Augustine Joseph serta dua lagi juruterbang rakyat Myanmar. 10 rakyat Singapura ialah Mansur Usman, Kaharudin Salamat, Zuraini Syakdan, Saharudin Jaldi, Samsul Bahri, Janri Isa, Lee Mon Thong, Palamisami, Abu Nasir dan Lim Pun Wan. Warga India ialah Prem Kumar.

Ditemui selepas 17 tahun
------------------------

Pada 4 Ogos 2010, bangkai pesawat itu baru ditemui di Gunung Leuser dan 16 rangka manusia ditemui masih berada di dalamnya. Ketua Polis Daerah Aceh Besar, Agus Susanto menyatakan pasukan polis telah dihantar untuk pengesahan.

Ketua Divisyen Operasi Angkasa Pura Blangbintang Aceh Besar, Mustari mengesahkan penemuan itu. Konsul Jeneral Malaysia di Medan, Indonesia, Norlin Othman menyatakan penemuan itu belum dapat disahkan kerana rekod penerbangan penyatakan terdapat dua pesawat Malaysia disyakki terhempas di kawasan itu.

Pesawat masih hilang
--------------------

1. Pesawat kecil Twin Otter hilang pada 1989

Rujukan
-------

1. ↑  Bangkai pesawat Skyvan ditemui selepas 17 tahun
**Pemacu peranti** atau **pemacu perisian** (*device driver*) merupakan satu atur cara (sejenis perisian) yang bertugas untuk mengawal dan menukarkan data pemprosesan dalam bentuk yang sesuai untuk kegunaan peranti sokongan. Ia mengandungi maklumat yang diperlukan untuk menjalankan sesuatu unit khas seperti: 

* pencetak
* pengimbas,
* kad bunyi,
* kad paparan,
* modem

Biasanya ia menjadi antara muka untuk berhubung dengan peranti tersebut, melalui bas komputer khas atau subsistem komunikasi yang ada pada perkakasan tersebut dengan sistem pengendalian dan aplikasi perisian. Kadangkala dipanggil pemacu sahaja, ia merupakan sejenis atur cara komputer khas yang bergantung kepada jenis perkakasan dan sistem pengendalian komputer yang digunakan. Ia membolehkan kedua-duanya berkomunikasi dan biasanya menyediakan pengendalian sampukan yang diperlukan untuk keperluan antara muka perkakasan tak segerak.

Lihat juga
----------

* Daftar pemproses (*computer register*)
* Peranti Simpanan/sokongan (*backup device*)
* Sampukan (*interrupt*)
**Pesawat masuk kembali bebas sasar berganda** (*multiple independently targetable re-entry vehicle*, **MIRV**) adalah kelompok senjata nuklear yang dibawa di atas satu peluru berpandu balistik antara benua (ICBM) atau peluru berpandu balistik lancaran kapal selam (SLBM). Sebiji peluru berpandu yang dilancarkan menggunakan pesawat ini mampu memusnahkan beberapa sasaran, atau sedikit sasaran berkali-kali.

Gambar di bawah menunjukkan tiga W-78/Mk-12A pesawat masuk kembali (*re-entry vehicles*) pada Rocketdyne RS-14 tahap pra-bantu (*para-boost stage*), tatarajah standard minuteman III (Tidak dibenarkan di bawah START-2) 

Minuteman III mirv di atas bas
Hanya negara-negara Amerika Syarikat, United Kingdom, Rusia, Perancis, Israel dan China sahaja yang dikenalpasti memiliki misil-misil berkenderaan MIRV.

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Pesawat masuk kembali bebas sasar berganda***. |

* Pesawat masuk kembali berganda (*multiple reentry vehicle*)
* Peluru berpandu Poseidon, Peluru berpandu Trident.
**Star Comics** ialah sebuah penerbit buku komik Itali, dimulakan pada bulan Disember 1985 yang menerbitkan manga edisi Itali serta komik-komik lain di Itali. Sehingga lahirnya Marvel Italia (sekarang pencetak Panini Comics) pada tahun 1994, Star Comics juga turut menerbitkan buku-buku komik Marvel versi Itali. Star Comics mempunyai dua puluh lapan buah cabang terbitan dan kini syarika tersebut mempunyai sejumlah 316 buah siri manga di Itali.

Cabang-cabang Penerbitan
------------------------

1. Action
2. Amici
3. Anime comics
4. Dragon
5. Dragon Quest
6. Express
7. Fan
8. Ghost
9. Greatest
10. Gundam universe
11. Hot
12. Kappa extra
13. Kappa magazine
14. Kappa magazine speciale
15. KM Presenta
16. Mitico
17. Neverland
18. Point break
19. Shot
20. Starlight
21. Storie di kappa
22. Techno
23. Turn over
24. Up
25. Up Speciale
26. Young
27. Zero
28. Albi fuoriserie

Pautan luar
-----------

* (Itali) Laman rasmi Star Comics Diarkibkan 2014-10-13 di Wayback Machine

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Gamer*** (kadang-kadang juga disebut **pemain** atau **atlet elektronik**) adalah orang yang bermain permainan interaktif, terutamanya permainan video, permainan berperanan dan permainan kad berasaskan kemahiran dan yang bermain untuk jangka masa yang lama. Terdapat banyak komuniti pemain yang berbeza di seluruh dunia. Sejak munculnya Internet, banyak komuniti mengambil bentuk forum Internet atau komuniti maya YouTube atau Twitch, serta kelab sosial secara langsung. Pada asalnya hobi, ia telah berkembang menjadi perkerjaan bagi sesetengah orang. Pada bulan April 2020, para penyelidik mendapati bahawa pemain teratas mempunyai kekuatan mental yang sama dengan atlet olimpik.

Pelajar sedang bermain permainan video di konsol PlayStation 4.
Pemain sedang memainkan permainan video.

Asal usul istilah
-----------------

Istilah gamer pada awalnya bermaksud penjudi dan telah digunakan sejak setidaknya 1422, ketika undang-undang kota Walsall, England, merujuk kepada "pemain dadu, pemain kad, pemain tenis, atau pemain permainan lain yang tidak sah". Namun, keterangan ini belum diterima pakai di Amerika Syarikat, di mana ia dihubungkan dengan hiburan lain. Di Amerika Syarikat, mereka menjadikan penampilan mereka sebagai permainan perang. *Wargames* pada mulanya diciptakan sebagai alat ketenteraan dan strategi. Ketika *Dungeons & Dragons* dilepaskan, awalnya dipasarkan sebagai game wargame, tetapi kemudian digambarkan oleh penciptanya sebagai permainan berperanan. Mereka juga memanggil pemain dan di sinilah kata berubah definisi dari seseorang yang berjudi kepada seseorang yang bermain permainan papan dan permainan video.

Psikologi
---------

Shigeru Miyamoto mengatakan bahawa "Saya rasa pertama permainan memerlukan rasa pencapaian. Dan anda harus mempunyai rasa bahawa anda telah melakukan sesuatu, sehingga anda mendapat rasa kepuasan untuk menyelesaikan sesuatu."

Permainan adalah bentuk eskapisme. Hideo Kojima menyatakan bahawa "Jika pemain tidak tertipu untuk mempercayai bahawa dunia itu nyata, maka tidak ada gunanya membuat permainan."

Pada bulan April 2020, para penyelidik mendapati bahawa pemain teratas mempunyai kekuatan mental yang sama dengan atlet olimpik.

Lihat juga
----------

* Permainan video
* Pemain (permainan)
* e-Sukan
* YouTuber
* YouTuber Maya

Rujukan
-------

1. 1 2  (Inggeris)"Elite gamers share mental toughness with top athletes, study finds - The influence of metnal toughness in elite esports"
2. 1 2  (Inggeris)"Stress and Coping in Esports and the Influence of Mental Toughness"
3. ↑  (Inggeris)"The Origin Of The Term "Gamer"
4. ↑  How the inventor of Mario designs a game - Vox
5. ↑  (Inggeris) Video Games as Culture: Considering the Role and Importance of Video Games in Contemporary Society ISBN 978-1-317-22392-4
6. ↑  (Inggeris)A Mind Forever Voyaging: A History of Storytelling in Video Games ISBN 978-1-4800-0575-4

Pautan luar
-----------

* Media berkenaan Gamers di Wikimedia Commons
* Petikan kata berkenaan Pemain permainan di Wikiquote

|  |  |
| --- | --- |
| Ikon tunas | Rencana permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pusat bandar Savannah, Georgia
**Savannah** ialah bandar yang tertua di negeri Georgia, Amerika Syarikat, dan juga merupakan pusat pentadbiran kaunti bagi Kaunti Chatham. Bandar ini diasaskan dalam tahun 1733. Savannah menjadi ibu kota kolonial untuk Wilayah Georgia dan kemudiannya menjadi ibu negeri Georgia pertama. Sebuah bandar pelabuhan yang strategik semasa Revolusi Amerika dan Perang Saudara Amerika, pada hari ini Savannah merupakan sebuah pusat perindustrian dan pelabuhan di pesisiran Laut Atlantik.

Bandar ini menjadi sasaran angkatan tentera Kesatuan semasa perarakan Jeneral Sherman semasa Perang Saudara Amerika dan Sherman menduduki bandar ini pada 22 Disember 1864.

Rujukan
-------

1. ↑  "Savannah". *New Georgia Encyclopedia*. Georgia Humanities Council and the University of Georgia Press. 2006-09-11. Dicapai pada 2008-01-01.
2. ↑  "Savannah", in *The Concise Columbia Encyclopedia* (Columbia University Press, 1994), p. 779.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Dalam permainan komputer dan video, **pemain tunggal** (bahasa Inggeris: *single-player*) merujuk kepada kelainan dalam sesebuah judul permainan video dan komputer yang mana hanya input daripada seorang pemain sahaja yang dijangkakan sepanjang sesi permainan judul tersebut. Sebuah "permainan seorang pemain" (*single-player game*) seringkali bermaksud bahawa permainan itu hanya boleh dimainkan oleh seorang individu, manakala "mod seorang pemain" (*single-player mode*) selalunya merujuk kepada pilihan di dalam sebuah permainan video pemain berganda (*multiplayer*) yang membenarkan seorang pemain bermain.

Kebanyakan judul-judul permainan video awal dicipta untuk seorang pemain sahaja. Judul-judul yang boleh dimainkan oleh dua orang pemain mula-mula muncul untuk komputer peribadi, dan pada tahun 1978 judul pemain berganda pertama kalinya diperkenalkan, dikenali sebagai MUDs. Era 1990-an memperkenalkan banyak judul yang mengambil kesempatan terhadap rangkaian kawasan setempat (LAN) dan modem batal untuk mod pemain berganda. *Doom* ialah salah satu judul permainan video seperti itu.

Judul-judul permainan video seorang pemain moden yang terkenal ialah, secara umumnya, penembak orang pertama (FPS), permainan video *Flash* Internet, dan juga permainan video untuk telefon bimbit. Sasaran utama yang berjaya menjual judul-judul seorang pemain termasuklah jalan cerita yang menarik, grafik yang cantik, serta tahap realistik watak-watak bukan kawalan pemain dan pihak musuh. Antaranya adalah seperti siri-siri *Half-Life* dan Doom

|  |  |
| --- | --- |
| Ikon tunas | Rencana berkenaan tatamain permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bahagian dalam sebuah pemain DVD.
**Pemain DVD** ialah peranti yang memainkan cakera yang dihasilkan mengikut piawaian teknikal DVD-Video dan DVD-Audio.

Butiran teknikal
----------------

Sesebuah pemain DVD perlu melengkapkan tugas-tugas berikut:

* Membaca cakera DVD dalam format ISO – UDF versi 1.2
* Memilih untuk menyahsulitkan sama ada dengan CSS atau Macrovision
* Membaca dan mematuhi kod halang masuk rantauan DVD dan memaparkan amaran sekiranya pemain tidak dibenarkan memainkan cakera DVD
* Menyahkodkan strim video MPEG-2 dalam kadar maksimum 10 Mbit/s (puncak) atau 8 Mbit/s (berterusan)
* Menyahkodkan bunyi dalam format dan output MP2, PCM atau AC-3 (dengan pilihan *downsampling* AC-3 ke stereo) pada penyambung stereo, optik atau digital elektrik
* Mengeluarkan isyarat video, sama ada berbentuk analog (format NTSC, PAL atau SECAM) pada penyambung komposit, S-Video, SCART, atau video komponen, atau digital pada penyambung DVI atau HDMI

Pemainan CD/DVD/RMVB
--------------------

Lebih-lebih lagi, kebanyakan pemain DVD membolehkan pengguna memainkan CD audio (CDDA, MP3, dsb.) dan CD video (VCD). Sebilangan kecil pemain DVD dilengkapi dekoder teater rumah (seperti Dolby Digital, Digital Theater Systems (DTS)). Sesetengah pemain baru juga memainkan video berformat mampatan video MPEG-4 ASP (seperti DivX) yang laris didapati di Internet, dan juga format mampatan video RMVB.

Output
------

Kebanyakan **pemain DVD perkakas** perlu disambungkan dengan peti televisyen. Juga terdapat peranti mudah alih kecil yang disertakan dengan skrin LCD.

Pemain DVD mudah alih
---------------------

Kebanyakan pemain DVD mudah alih dilengkapi skrin LCD dan pembesar suara stereo, dan biasanya dikuasakan oleh bateri ion litium. Pemain DVD mudah alih biasanya digunakan untuk berhibur ketika dalam perjalanan jauh.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***DVD players*** |

* CD
* CD-ROM
* DVD Audio
* VCR
* Perakam
* HD DVD
* Blu-ray

Rujukan
-------
Outlet Sports Toto di Johor Bahru, Johor.
**Sports Toto Malaysia Sdn Bhd** ialah sebuah syarikat perjudian Malaysia.

Diasaskan dan diperbadankan oleh Kerajaan Malaysia in 1969, ia difokuskan pada pengkomersialan permainan berdasarkan 4-Digit. Pada 1 Ogos 1985, kerajaan melakukan penswastaan ​​tanpa tender, menjual syarikat itu kepada ahli perniagaan Vincent Tan yang menggabungkannya dengan Berjaya Group.

Hari ini, Sports Toto ialah anak syarikat milik penuh **Berjaya Sports Toto Berhad** (MYX: 1562), yang tersenarai dalam papan utama Bursa Malaysia. Ia mengaku sebagai pengendali terbesar di Malaysia permainan berasaskan 4D, dengan 680 gerai penjualan menawarkan 7 permainan.

Rujukan
-------

1. ↑  (Studwell, Joe; Asian Godfathers, page 130, Grove Press, 2007)
2. ↑  Qinghuang Yan (2008). *The Chinese in Southeast Asia and beyond: socioeconomic and political dimensions*. World Scientific. m/s. 54–55. ISBN 981-279-047-0.
3. ↑  "About Us". Sports Toto. Dicapai pada 29 December 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sports Toto*** |

* Company website
* Carta 4D
Kejohanan Polo Kanu Eropah 2013
**Polo kanu**, juga dikenali sebagai **polo kayak**, merupakan salah satu displin kompetitif kayak, yang secara ringkasnya dikenali sebagai "polo" di kalangan penggemarnya. Polo menggabungkan kemahiran bersampan dan mengawal bola secara berkumpulan, di mana taktik dan ppositional sama pentingnya dengan kelajuan dan kecergasan para atlet secara individu.

Permainan ini memerlukan semangat berkumpulan yang kuat dan mempromosi kemahiran asas berkanu dan teknik-teknik unik lain.Setiap pasukan mempunyai lima orang pemain di lapangan (dan boleh menyediakan tiga orang pemain simpanan), yang bertanding untuk menjaringkan bola di gol pasukan lawan yang digantung dua meter di atas air. Bola boleh dilempar menggunakan tangan, atau dihayun menggunakan pendayung untuk menjaringkan jaringan.

Kayak yang digunakan adalah berbeza dengan kayak biasa kerana ia direka khas supaya lebih ringan dan laju bagi memberi kemampuan pergerakan yang cepat. Pendayung yang direka sangat ringan mempunyai bilah tepi bulat tebal untuk mengelakkan kecederaan. Setiap pemain perlulah mempunyai topi keselamatan, pelindung badan, dan penutup muka.

Rujukan
-------

Pautan luar
-----------

* Official 2016 World Championship page
* CanoePolo.com — a canoe polo forum
* PoloPage.com Diarkibkan 2017-12-07 di Wayback Machine – Canoe Polo Videos
* Technical Information and rules from the International Canoe Federation
* GER vs ITA, 2010 World Championships, Milan di YouTube—International Canoe Federation clip

### Badan pengendali

* Australian Canoe Polo—official webpage
* Official site of British Canoe Polo
* Official Canadian Canoe Polo site Diarkibkan 2007-08-23 di Wayback Machine—contains numerous links to local clubs
* Official site of Irish Canoe Polo
* Official site of the New Zealand Canoe Polo Assn
* Official site of German Canoe Polo
* Official site of Iran Canoe Polo
* Official site of Russian Canoe Polo
* Persian site about canoe polo training
**Penyucian** atau *Kesucian* adalah konsep kuno yang diterima secara meluas dalam kalangan agama, sifat kebendaan atau manusia yang mengabdikan diri kepada perkara agama. **Penyucian** adalah perbuatan atau proses mendapatkan kekudusan, daripada dijadikan atau menjadi kudus. Untuk mendapatkan pengudusan [disucikan] dalam literal rasa adalah "untuk diasingkan untuk kegunaan khas atau tujuan," dalam kiasan rasa ia adalah "untuk membuat kudus atau suci," dan adalah secara etimologi berasal dari yang Latin *kata kerja sanctificare* yang merupakan gabungan *Sanctus* yang bermaksud "suci", dan *facere.* yang bermaksud "membuat."

Kristian
--------

Dalam pelbagai cabang agama Kristian, penyucian biasanya merujuk kepada *seseorang* menjadi lebih kudus dalam erti kata tertentu, dengan perincian berbeza dalam cabang yang berbeza.

### Roman Katolik

Menurut ensiklopedia Katolik "kekudusan"  berbeza untuk Tuhan, individu, dan badan korporat. Bagi Tuhan, ia adalah kesempurnaan moral mutlak Tuhan yang unik. Bagi individu, ia adalah kesatuan yang rapat dengan Tuhan dan kesempurnaan moral yang terhasil. Ia pada asasnya adalah Allah, oleh hadiah ilahi. Bagi sesebuah masyarakat, ia adalah kebolehan untuk menghasilkan dan menjamin kekudusan dalam diri anggotanya, yang mempamerkan kekudusan yang nyata, bukan semata-mata nominal. Kekudusan Gereja adalah di luar kuasa manusia, di luar kuasa semula jadi.

Kesucian dikawal oleh piawaian. Sebagai contoh, menurut doktrin cinta penderitaan, kekudusan mesti merangkumi sifat ini. Bukannya kesenangan itu sendiri jahat, tetapi penderitaan itu memurnikan cinta seseorang kepada Tuhan. Mereka yang mencapai kekudusan belajar untuk bersukacita dalam [walaupun masa] penderitaan. Dengan itu cinta mereka kepada Tuhan dibebaskan daripada mencari diri sendiri .

Lihat juga
----------

* Karisma
* Kesempurnaan Kristian
* penyucian
* Rahmat Ilahi
* Kebenaran yang diimport
* Cara Rahmat
* Kebenaran
* Injil Sosial
* Justifikasi (teologi)
* Pemuliaan

1. ↑  "Catholic Encyclopedia: Sanctity". Diarkibkan daripada yang asal pada 2011-01-05. Dicapai pada 2010-12-26.
Fail:SoP cover 1930.pngKulit depan edisi tahun 1930
***Standard Kesempurnaan Amerika*** adalah satu rujukan standard baka rasmi untuk unggas hias di Amerika Syarikat. Ia pertama kali diterbitkan pada tahun 1874 oleh Persatuan Unggas Amerika, *Standard Kesempurnaan* (biasanya dirujuk sebagai "*Standard*") menggelaskan dan memperincikan ciri-ciri fizikal standard, warna dan tabiat untuk semua baka-baka unggas yang diiktiraf termasuk ayam, itik, ayam belanda dan angsa. Edisi terkini telah diterbitkan pada tahun 2015.

Kegunaan
--------

*Standard* digunakan oleh para hakim Persatuan Unggas Amerika di pertunjukan unggas yang diadakan untuk menilai unggas-unggas, dan juga oleh para peserta pertunjukkan unggas untuk memastikan unggas mereka memenuhi standard, yang mana menghasilkan istilah unggas "baka standard".

### Sejarah

Edisi pertama menyenaraikan 41 baka, dan versi terkini mengandungi hampir 60 baka. Terdapat 19 kelas yang diiktiraf oleh Persatuan Unggas Amerika. 11 dari kelas ini diberikan pada baka ayam, di mana enam darinya merujuk pada baka-baka besar dan lima pada baka-baka bantam. Terdapat empat kelas untuk itik dan tiga kelas untuk angsa, kedua-duanya dibahagikan berdasarkan berat. Kesemua baka-baka ayam belanda dikumpulkan dalam satu kelas.

Senarai kelas-kelas Persatuan Unggas Amerika
--------------------------------------------

**Standard:** Amerika, Asiatik, Kontinental, Inggeris, Mediterranean, dan Pelbagai Baka Standard Lain   

**Bantam:** Balung Sisir Kaki Licin, Balung Ros Kaki Licin, Balung Lain Kaki Licin, Kaki Berbulu dan Bantam Laga  

**Itik:** Berat, Sederhana, Ringan dan Bantam  

**Angsa:** Berat, Sederhana dan Ringan  

**Ayam belanda:** dihakimi sebagai satu kelas.

**Ayam mutiara:** dihakimi sebagai satu kelas.

Lihat juga
----------

|  |  |
| --- | --- |
| * Senarai baka ayam
* Senarai baka angsa
 | * Senarai baka itik
* Senarai baka ayam belanda
 |

Rujukan
-------

* Ekarius, Carol (2007). *Storey's Illustrated Guide to Poultry Breeds*. 210 MAS MoCA Way, North Adams MA 01247: Storey Publishing. ISBN 978-1-58017-667-5.CS1 maint: location (link)
* Heinricks, Christine (2007). *How To Raise Chickens*. Suite 200, 380 Jackson St, St Paul MN 55101: Voyageur Press. ISBN 978-0-7603-2828-6.CS1 maint: location (link)
* Percy, Pam (2002). *The Complete Chicken*. Suite 200, 380 Jackson St, St Paul MN 55101: Voyageur Press. ISBN 0-89658-731-2.CS1 maint: location (link)
* Rossier, Jay (2002). *Living with Chickens*. Guilford, Connecticut: The Lyons Press. ISBN 1-59228-013-7.
* Staples, Tamara (2001). *The Fairest Fowl*. 85 Second Street San Francisco CA 94105: Chronicle Books LLC. ISBN 0-8118-3137-X.CS1 maint: location (link)

Pautan luar
-----------

* The American Standard of Perfection, full 1905 version from Google Books
**Penyiasatan Ahad Berdarah** (atau **Inkuiri Saville**) ditubuhkan pada 1998 dengan dipengerusikan oleh Lord Mark Saville dari Newdigate. Suruhanjaya siasatan ini ditubuhkan oleh Perdana Menteri United Kingdom Tony Blair selepas kempen 1998. Tahun 1998 merupakan tempoh proses perdamaian di Ireland Utara sedang pesat diusahakan.

Siasatan ini bagi mencari perkara kebenaran tentang kejadian penunjuk perasaan yang ditembak dan cedera di Londonderry, Derry, Ireland Utara pada hari Ahad Berdarah, 30 Januari 1972.

Laporan siasatan setebal 5000 halaman disiarkan pada 15 Jun 2010. Penyelidikan itu memakan masa 12 tahun dan menelan biaya 190 juta paun (RM910 juta). Lebih 900 saksi ditemubual dan kenyataan bertulis diambil daripada 2,500 orang. 

Lebih 3500 terbunuh di Ireland Utara dalam sejarah kekerasan *The Troubles*. Persetujuan damai dicapai pada 1998. Ia adalah pertentangan antara penganut agama Kristian Katolik dengan penganut agama Protestan. Timbalan Menteri Pertama Ireland Utara Martin McGuinness, yang merupakan timbalan ketua kumpulan militan Katolik, Tentera Republikan Ireland Sementara (IRA) di Londonderry ketika itu, yakin laporan terbaru itu tidak akan membawa kepada perpecahan baru.

Pada 1972 telah ada laporan siasatan yang menyalahkan penunjuk perasaan. Mereka yang terbunuh dianggap sebagai pengganas dan pengebom. Laporan itu dianggap sebagai cuci tangan di pihak kerajaan Britain.

Permohonan maaf
---------------

Pada 15 Jun 2010, Perdana Menteri United Kingdom David Cameron meminta maaf atas pembunuhan Ahad Berdarah, salah satu hari tergelap dalam sejarah Ireland Utara, 38 tahun lalu. Tentera didapati tidak memberi sebarang peringatan sebelum melepaskan tembakan - 13 orang pemuda penumjuk perasaan terbunuh. Dengan itu penunjuk perasaan dibunuh, mereka tidak bersalah.

Rujukan
-------

1. ↑  Laporan 'Ahad Berdarah' diterbitkan Utusan Malaysia
2. ↑  Inggris Akhirnya Minta Maaf Atas "Ahad Berdarah" Antara News
Jangan dikelirukan dengan Penyerapan.
Lihat juga: Pemfisierapan dan Pengkimierapan
BET|Model Brunauer, Emmett dan Teller bagi penjerapan berbilang lapisan ialah taburan rawak bagi molekul-molekul pada permukaan bahan.
**Penjerapan** ialah pelekatan atom, ion, atau molekul daripada gas, cecair, atau pepejal terlarut dengan permukaan. Proses ini menghasilkan selaput *zat terjerap* pada permukaan *zat penjerap*. Proses ini berbeza daripada penyerapan, yang dalamnya sesuatu bendalir (*zat terserap*) menelap atau dilarutkan oleh sesuatu cecair atau pepejal (*zat penyerap*). Penjerapan ialah proses berdasarkan permukaan sementara penyerapan melibatkan seluruh isi padu bahan tersebut. Istilah *pengerapan* melitupi kedua-dua proses, sementara *penyaherapan* merupakan balikan kepadanya. Penjerapan ialah *fenomena permukaan*.

Lihat juga
----------

* Interferometri pengutuban duaan
* Mikromeritik
* Mikroskop daya prob Kelvin
* Pemadat dasar terbendalir
* Pemalar penjerapan Henry
* Pembasahan
* Pengkriojerapan
* Penjerapan ayunan tekanan
* Penjerapan Polanyi
* Penyerapan (kimia)
* Persamaan Freundlich
* Persamaan Langmuir
* Saring molekul
* Teori BET
* Tindakan pada permukaan

Rujukan
-------

1. ↑  "Glossary". The Brownfields and Land Revitalization Technology Support Center. Dicapai pada 21 Disember 2009.
2. ↑  "absorption (chemistry)". *Memidex (WordNet) Dictionary/Thesaurus*. Diarkibkan daripada yang asal pada 2018-10-05. Dicapai pada 2 November 2010.

Bacaan lanjut
-------------

* Cussler, E. L. (1997). *Diffusion: Mass Transfer in Fluid Systems* (ed. ke-2). New York, Amerika Syarikat: Akhbar Universiti Cambridge. m/s. 308–330. ISBN 0-521-45078-0.

Pautan luar
-----------

* Penerbitan Langmuir dan isoterma-isoterma BET, di JHU.edu (Inggeris)
* Penjerapan Karbon, di MEGTEC.com (Inggeris)
**Politik wang** (Bahasa Inggeris: *Money politics*) telah lama wujud di Malaysia, terutamanya dalam parti terbesar Malaysia UMNO. Menurut bekas Perdana Menteri Malaysia, Tun Dr. Mahathir Mohamad, wang RM200 dimasukkan ke dalam sampul surat kepada wakil UMNO yang mengundi di pilihan UMNO beserta suatu kertas yang meminta wakil mengundi calon-calon yang disenaraikan. Menurut Mahathir, nombor tersebut adalah 2,3,4,7,8,11,14. Namun, keputusan adalah tepat seperti yang dijangkakan kecuali nombor 14 digantikan oleh nombor 10 (Mukhriz Mahathir, anak kepada Mahathir Mohamad). Mahathir mengkritik bahawa maruah orang Melayu hanya bernilai RM200.       

Menjelang Pilihanraya Umum Malaysia ke-12, Barisan Nasional yang merupakan pembangkang di Negeri Kelantan telah memberi wang tunai RM 200 kepada pengundi-pengundi Kelantan yang berada di negeri-negeri lain sebagai "tambang" untuk balik mengundi di negeri Kelantan atas harapan mereka yang menerima budi ini akan mengundi Barisan Nasional pada tanggal 8 Maret 2008. 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Najee Abdullah** atau lebih dikenali sebagai **G-Funk** (1967 – 13 April 2017) merupakan seorang penyampai radio, penerbit rakaman dan penyiar Malaysia. Beliau terkenal sebagai salah seorang ahli kumpulan hip hop Malaysia, Krash Kozz.

Biografi
--------

Najee dilahirkan di Melaka pada tahun 1967. Beliau berhijrah ke Kuala Lumpur pada lewat 1980-an dan memulakan kerjaya kelab bersama Datuk Jake Abdullah (kini CEO Astro Radio) di beberapa kelab di sekitar ibu kota termasuk Traqs dan Baze di Wisma Central.

Najee ialah salah seorang daripada barisan kedua ahli kumpulan Krash Kozz pada awal 1990-an, bersama-sama Joe Siva dan Noramin, sebelum ia disertai oleh Fawzi Kamaruddin dan Albert Chong. Kumpulan ini mengikat kontrak bersama Valentine Sound Productions (VSP) dan merakamkan album ketiga, *New Jack The Street Beat* pada 1993. Beliau seterusnya melakar nama dengan pengalaman selama 20 tahun dalam bidang penyiaran radio di beberapa stesen radio termasuk Time Highway Radio (THR), TraXX FM dan Red 104.9 sehingga 2016.

Kematian
--------

Beliau meninggal dunia pada 13 April 2017 akibat kanser paru-paru pada usia 50 tahun. Beliau meninggalkan seorang balu dan empat anak.

Rujukan
-------

1. 1 2 3 4 5 6 7  Jason Cheah (14 April 2017). "Legendary Malaysian deejay Najee Abdullah dies" [Deejay legenda Malaysia, Najee Abdullah meninggal dunia] (dalam bahasa Inggeris). The Star Online. Dicapai pada 25 Disember 2017.

Pautan luar
-----------

* Najee Abdullah di Twitter


|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sangaré Niamoto Ba** (lahir 22 April 1955) ialah seorang menteri dan ahli politik dari negara Mali.

Kehidupan
---------

Ba dilahirkan di Bamako pada 1955. Beliau melanjutkan pelajaran beliau ke Universiti Cheikh Anta Diop di Dakar.

Beliau menyertai kementerian di Mali pada 1982.

Pada 2009, beliau menjadi Setiausaha Agung di Kementerian Ekonomi dan Kewangan. Pada tahun 2011, beliau diminta untuk memimpin Kementerian Industri, Pelaburan dan Perdagangan. Beliau adalah seorang menteri sehingga tahun 2012.

Keluarga
--------

Beliau telah berkahwin dan mempunyai 4 orang anak.

Rujukan
-------

1. 1 2  Mali, Guide to World Leaders, Retrieved 26 April 2016
2. 1 2 3  Ministre de l’Industrie, des Investissements et du commerce :Sangaré Niamoto Ba, Retrieved 26 April 2016

|  |  |
| --- | --- |
|  | Wikimedia Commons mempunyai media berkaitan: ***Sangaré Niamoto Ba***. |


|  |  |
| --- | --- |
| Ikon tunas | Rencana tentang ahli politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Posisi seksual** adalah keadaan posisi tubuh di saat melakukan persetubuhan. Terdapat banyak cara yang dapat dilakukan untuk melakukan tindakan seksual. Tindakan seksual umumnya dijelaskan dengan posisi pasangan dalam melakukan tindakan tersebut.

Tidak terdapat istilah piawai untuk posisi seksual. Sastera perubatan cenderung menggunakan istilah yang amat umum seperti "posisi seks lelaki di atas" dan "posisi seks wanita di atas", maupun istilah bahasa Latin seperti *coitus more ferarum* ("sanggama menyerupai binatang").

Senarai posisi seksual
----------------------

* Posisi penetratif
	+ Posisi misionaris
	+ Gaya anjing
* Wanita di atas
* Duduk dan berlutut
* Berdiri
* Seks anal
	+ Menggunakan alat atau mebel
* Posisi nonpenetratif
* Dry humping
* Main tangan
* Main kaki
* Sanggama payudara
* Sanggama antarpaha
* Sanggama ketiak
* Seks oral
* Fellatio
* Anilingus
* Cunnilingus
* Posisi 69
* Blowjob
* Posisi lain
	+ Main jari
	+ Shocker
	+ Female shocker
	+ Fisting

Pautan luar
-----------

* (Indonesia) 3 Posisi Seks Terbaik
* (Indonesia) Posisi Seks Terbaik untuk Wanita Hamil
* (Indonesia) Teknik Jari Tangan

|  |  |
| --- | --- |
|  | Wikimedia Commons mempunyai media berkaitan ***Posisi seksual*** |

Templat:Seks-stub
**Poskad Impian 1Malaysia** dilancarkan oleh Perdana Menteri Malaysia, Dato' Sri Najib Tun Razak pada 4 Februari 2010. Ia hasil kerjasama Radio Televisyen Malaysia (RTM) dan Pos Malaysia. Sepuluh impian terbaik akan direalisasikan dalam program televisyen realiti bertajuk 'Impian 1Malaysia - Direalisasikan Bersama Pos Malaysia Bhd'.

Rakyat Malaysia boleh membeli poskad di pejabat pos berharga 50 sen dan menulis impian dan harapan mereka berkenaan 1Malaysia. Ia terbuka kepada semua rakyat berumur 18 tahun ke atas.

Hasil kajian terhadap 220,000 SMS menunjukkan hanya 68 % rakyat Malaysia faham tentang gagasan 1Malaysia. Jabatan Hal Ehwal Khas (JASA) mengutip 5250 data rambang. Sementara Jabatan Penerangan memperolehi 12,212 maklum balas. 81 % menyokong dan memahami 1Malaysia.

Pertandingan mural atau seni lukis rakyat 1Malaysia turut diperkenalkan. Semua sekolah, badan bukan kerajaan serta peminat seni lukis boleh menyertainya.

Rujukan
-------

1. ↑  Rakyat Berpeluang Realisasi Impian Menerusi Poskad Impian 1Malaysia
**Serangan bom Lahore 2010** terjadi di Lahore, Pakistan pada 8 Mac dan 12 Mac 2010. Dua kumpulan pengebom berani mati meletupkan bom ke atas agensi kerajaan dan kenderaan tentera Pakistan. Lahore bandar kedua besar di Pakistan, dihuni 6 juta penduduk.

8 Mac
-----

**Pengeboman 8 Mac** merupakan pengeboman berani mati di Lahore, Pakistan yang membunuh 13 orang dan mencederakan 90 lagi. Sebuah bangunan agensi kerajaan turut runtuh.

12 Mac
------

**Pengeboman 12 Mac** menyebabkan 59 orang maut dan sekitar 100 yang lain cedera. Ketua Polis Lahore, Parvaiz Rathore melaporkan 10 askar turut terbunuh. Lokasi sasaran ialah Royal Artillery Bazaar, kawasan kediaman dan perdagangan yang menempatkan kelengkapan pasukan tentera. GEO TV, Pakistan menyiarkan klip pendek video yang dirakam dengan telefon bimbit.

Motif
-----

Militan Taliban dan al-Qaeda di Pakistan disyaki bertanggungjawab. Tentera Amerika Syarikat bersekutu dengan tentera Pakistan memburu Taliban di sempadan Pakistan - Afghanistan.

Tehrik-i-Taliban Pakistan mengaku melakukan serangan bom pada 8 Mac dan 12 Mac 2010. Lashkar-e-Jhangvi dilaporkan turut mengaku melancarkan serangan 12 Mac.

Rujukan
-------

1. ↑  Saeed Shah (12 Mac 2010). "Lahore bombing is Pakistan's bloodiest this year". *The Guardian*. London, UK. Dicapai pada 13 Mac 2010.
2. ↑  "Toll in Lahore suicide attacks rises to 57". IBNLive. 13 Mac 2010. Diarkibkan daripada yang asal pada 2012-07-11. Dicapai pada 13 Mac 2010.
3. 1 2  Omer Farooq Khan (13 Mac 2010). "7 blasts hit Lahore; 45 killed, Pak Taliban claim responsibility". *The Times of India*. Dicapai pada 13 Mac 2010.
4. 1 2 3  2 Letupan berani mati di Lahore, 45 maut Utusan Online. 13 Mac 2010.
5. ↑  Omer Farooq Khan (8 Mac 2010). "Terror revisits Lahore; 13 dead, 75 hurt". *The Times of India*. Dicapai pada 12 Mac 2010.
6. 1 2  Muhammad Aayan (13 Mac 2010). "Taliban dare Lahore". *The Daily Times*. Diarkibkan daripada yang asal pada 2013-01-13. Dicapai pada 13 Mac 2010.
7. ↑  "Death toll in Lahore twin suicide bombing touches 59". DNA. 13 Mac 2010. Dicapai pada 14 Mac 2010.
| **Pematang Siantar** |
| --- |
| Moto: |  |
| Ibukota: |  |
| Keluasan: | 79.97 km2 |
| Penduduk: | 300,000 (2003) orang |
| Provinsi: | Sumatera Utara |
| Tarikh penubuhan: |  |

Rumah orang Belanda di Pematangsiantar (1923)
**Kota Pematang Siantar** adalah salah satu kota di Provinsi Sumatera Utara, dan kota terbesar kedua di provinsi tersebut setelah Medan. Pematang Siantar terletak pada kedudukan yang strategik dilintasi oleh Jalan Raya Lintas Sumatera. Luas kota ini ialah 79.97 km2 dan berpenduduk seramai 240,787 orang (2000).

Kota Pematang Siantar yang hanya berjarak 128 km dari Medan dan 52 km dari Parapat sering menjadi kota perlintasan bagi pelancong yang hendak ke Danau Toba. Sebagai kota pusat pelancongan di daerah sekitarnya, kota ini memiliki 8 hotel berbintang, 10 hotel melati dan 268 restoran. Di kota ini masih terdapat banyak sepeda motor BSA model lama sebagai becak bermesin yang menimbulkan bunyi yang keras.

Pematang Siantar walau berstatus kota, namun kini masih menjadi ibukota Kabupaten Simalungun. Pada tahun 2006, ibukota Kabupaten Simalungun direncanakan akan dipindahkan secara rasmi ke Pematangraya.

Naib Presiden Republik Indonesia yang ke-3 Adam Malik, lahir di kota ini pada 22 Julai 1917. Kota ini pernah menerima Piala Adipura pada tahun 1993 atas kebersihan dan kelestarian lingkungan kotanya. Sementara itu, kerana ketertiban pengaturan lalu lintasnya, kota ini juga meraih penghargaan Piala Wahana Tata Nugraha pada tahun 1996, namun sayang dengan perkembangan kota hingga tahun 2006, pengaturan izin trayek angkutan kota sepertinya tidak mempunyai konsep yang jelas sehingga keadaan lalulintas semrawut dan hal ini diperparah oleh sikap masyarakat yang cenderung tidak tertib lalulintas, sehingga melanggar lampu isyarat menjadi hal yang lazim di kota ini.

Sektor industri merupakan tunjang kepada ekonomi kota yang terletak di tengah-tengah Kabupaten Simalungun ini. Terdapat industri yang besar dan sederhana. Dari total kegiatan ekonomi pada tahun 2000 yang mencapai Rp 1,69 trilion, pangsa pasar industri mencapai 38.18 % atau Rp 646 milyar. Sektor perdagangan, hotel dan restoran berada pada urutan kedua, dengan sumbangan 22.77 % atau Rp 385 milyar.

Kecamatan
---------

Kota Pematang Siantar terdiri dari 6 kecamatan iaitu:

1. Siantar Barat
2. Siantar Marihat
3. Siantar Martoba
4. Siantar Selatan
5. Siantar Timur
6. Siantar Utara

Pendidikan
----------

Di kota Pematang Siantar terdapat Sekolah Tinggi Theologia HKBP, yang kampusnya terletak di No 6, Jln Sangnawaluh. Juga terdapat Universiti Sultan Agung. 
Terdapat juga sekolah-sekolah swasta besar seperti Methodist, Sultan Agung dan Kalam Kudus. 
Sekolah sekolah swasta tersebut telah menghasilkan murid-murid berprestasi yang bertanding di pentas sukan nasional dan juga PON.

---

* Daftar Kabupaten dan Kotamadya Indonesia
* Daftar Daerah Tingkat II


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Alt textSkutoid dibandingkan dengan prisma, frustum dan prismatoid
**Skutoid** ialah sejenis pepejal geometrik antara dua permukaan selari. Batasan kedua-dua permukaan ini (dan semua permukaan selari yang lain antara satu sama lain) ialah poligon, manakala bucu poligon hujung disambungkan melalui suaut sambungan berlengkung atau berbentuk Y. Skutoid mempunyai sekurang-kurangnya satu bucu antara dua satah ini. Pepejal sebegini tidak semestinya cekung dan permukaan yang selari tidak semestinya bersatah, maka beberapa pepejal skutoid boleh terkumpul bersama mengisi ruang antara dua permukaan selari ini. Bentuk ini boleh dihuraikan secara umum sebagai campuran antara pepejal frustum dan pepejal prismatoid, kedua-duanya dimodelkan dalam gambar rajah di kanan.

Skutelum pada heteroptera (no. **26**)

Penamaan
--------

Objek ini pertama kali dihuraikan oleh Gómez-Gálvez *et al.* dalam kertas kerja berjudul *Scutoids are a geometrical solution to three-dimensional packing of epithelia* (bahasa Inggeris bagi *Skutoid ialah penyelesaian geometrik kepada padatan tiga demensi epitelia*, dan diterbitkan pada bulan Julai 2018. Secara rasmi, nama *scutoid* (bahasa Inggeris bagi *skutoid*) telah dicipta disebabkan oleh bentuk itu serupa dengan bentuk skutum dan skutelum pada beberapa serangga, seperti kumbang dalam subfamili Cetoniinae. Secara tidak rasmi, Clara Grima telah menyatakan bahawa sambil membuat projek, bentuk itu dipanggil buat sementara waktu *Escu*-toid sebagai jenaka sempena ketua kumpulan biologi Luis M. Escudero. Memandangkan nama keluarganya, "Escudero", bermakna "tuan tanah" dalam bahasa Latin (*scūtārius* = pembawa perisai), nama sementara itu diubah sedikit menjadi "scutoid" (skutoid).

Rujukan
-------

1. 1 2 3  Gómez-Gálvez, Pedro; Vicente-Munuera, Pablo; Tagua, Antonio; Forja, Cristina; Castro, Ana M.; Letrán, Marta; Valencia-Expósito, Andrea; Grima, Clara; Bermúdez-Gallardo, Marina (2018-07-27). "Scutoids are a geometrical solution to three-dimensional packing of epithelia". *Nature Communications* (dalam bahasa Inggeris). **9** (1). doi:10.1038/s41467-018-05376-1. ISSN 2041-1723.
2. ↑  Burdick, Alan (July 30, 2018). "We Are All Scutoids: A Brand-New Shape, Explained". *The New Yorker* (dalam bahasa Inggeris). Dicapai pada 2018-08-03.
3. ↑  standupmaths (3 August 2018). "THE SCUTOID: did scientists discover a new shape?". Dicapai pada 3 August 2018 – melalui YouTube.
4. ↑
**Sargun Mehta** atau **Sargun Mehta Dubey** (lahir 6 September 1988) ialah seorang pelakon, model dan pengacara televisyen India. Beliau telah menerima tiga Anugerah Filem PTC Punjabi dan dua Anugerah Filmfare Punjabi untuk karyanya di pawagam Punjabi. 

Mehta mula berlakon dalam bidang teater di kolejnya, dan kemudian meneroka peranan televisyen, membuat penampilan pertamanya pada tahun 2009 dengan siri Zee TV *12/24 Karol Bagh*. Siri drama Colors TV *Phulwa* menandakan titik perubahan penting dalam kerjayanya, memperoleh pujian kritisnya. Mehta mendapat pujian untuk kerjanya dalam siri 2009 *12/24 Karol Bagh* dan dalam siri 2013 *Balika Vadhu*. Beliau juga menganjurkan pertunjukan realiti tarian *Boogie Woogie Kids Championship*. 

Mehta membuat penampilan layar lebar pertamanya dengan filem komedi romantik Punjabi 2015 *Angrej*; yang muncul sebagai filem Punjabi paling laris kedua pada tahun ini telah menyaksikan beliau memegang peranan Dhann Kaur, ahli keluarga bangsawan di Punjab sebelum dipisahkan. Beliau memenangi Anugerah Filem PTC Punjabi untuk Pelakon Wanita Terbaik untuk persembahannya dalam filem itu. Mehta telah muncul dalam filem-filem lain yang berjaya di Pakistan termasuk drama *Love Punjab* (2016) dan *Lahoriye* (2017). Lakonannya sebagai suri rumah yang bermasalah dalam filemnya memperoleh Anugerah Filmfare Punjabi untuk Pelakon Wanita Terbaik. Beliau telah memenangi tujuh Anugerah Pelakon Wanita Terbaik dalam empat tahun dalam Upacara Anugerah yang berbeza.

Kehidupan peribadi
------------------

Mehta mula berpasangan dengan pelakon bersama *12/24 Karol Bagh* Ravi Dubey pada 2009, dan berkahwin dengannya pada Disember 2013. Pada 5 Februari 2013, Dalam wawancara dengan IndiaTimes, Mehta berkata bahawa dia dan Dubey "selalu berkongsi ikatan dan pemahaman yang baik. Tetapi selepas melakukan bersama bersama *Nach Baliye,* kita faham satu sama lain secara profesional." Selepas berkahwin, beliau menukar namanya kepada Sargun Mehta Dubey.

Rujukan
-------

1. ↑  "Yes...! We are in love... - Sargun Mehta". *The Times of India*. 16 September 2011. Dicapai pada 30 April 2014.
2. ↑  "Sargun Mehta all set to marry Ravi Dubey in December 2013". *Dainik Bhaskar*. 19 August 2013. Dicapai pada 27 December 2014.  
  
"Sargun Mehta-Ravi Dubey to tie the knot". *The Times of India*. 19 August 2013. Dicapai pada 12 September 2015.
3. ↑  "Ravi and I will get married for sure: Sargun Mehta". *The Times of India*. 23 March 2013. Dicapai pada 27 January 2014.
4. ↑  "Sargun adds hubby's last name post marriage". *The Times of India*. 8 April 2014. Dicapai pada 19 February 2015.

Pautan luar
-----------

* Sargun Mehta di Pangkalan Data Filem Internet (IMDb)
Bagi kegunaan lain, lihat Skycity.
**SkyCity** yang pada asalnya dikenali sebagai "*Eye of the Needle*"  ialah restoran berputar yang terletak di tingkat teratas menara Space Needle di Seattle, Washington. Ia menonjolkan ruang makan berbentuk cecincin selebar 14 kaki yang menampung petak-petak makan, selain daripada meja dan kerusi terbuka. 

Lantai restoran ini berputar di atas sebuah sistem landasan dan roda yang lebih kurang 125 tan beratnya pada kadar satu putaran setiap 47 minit. Reka bentuk lantai putar itu amat sangat persis dan seimbang sehingga hanya memerlukan sebuah motor tunggal 1½ kuasa kuda.

SkyCity menghidangkan masakan Barat Laut Pasifik yang menonjolkan makanan laut tempatan, stik, ayam, dan makanan vegetarian. Restoran itu yang mengamalkan tatapakaian kasual dianggap sebagai salah satu restoran istimewa. Tempat duduknya disusun supaya setiap meja mempunyai pemandangan wilayah metropolitan Seattle yang tidak terhalang.

Rujukan
-------

1. ↑  "Space Needle: Fun Facts". Diarkibkan daripada yang asal pada 2011-04-26. Dicapai pada 2009-10-02.
2. ↑  Amusenews: Sky City

Pautan luar
-----------

* Laman sesawang rasmi

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Teater Kanak-Kanak "Siti Di Alam Fantasi 2005"

  

Teater ini mengkisah sebuah pengembaran seorang remaja perempuan bernama Siti. Teater ini pernah di pentaskan pada tahun 2000 dimana Amy Mastura merupakan peneraju utama.

Pada tahun 2005, sekali lagi teater ini di pentaskan namun kali ini, pelakonnya terdiri daripada Pelajar ASWARA dan peserta-peserta Pertandingan Bercerita Peringkat Kebangsaan 2005.

Tujuan utama teater ini dipentaskan adalah untuk menonjolkan dan menanam semangat cinta kepada teater dan melahirkan generasi yang cint akan teater.

Teater ini telah diarahkan oleh Erma Fatimah yang mana merupakan seorang penggiat teater yterkenal tanah air.

Beliau telah memilih peserta-peserta pertandingan Bercerita kebangsaan pada tahun itu kerana, mereka merupakan platform yang tepat untuk menaikkan nama teater tanah air.. seramai 12 orang kanak-kanak terpilih untuk menyertai pemetasan teater ini. Pemenang pertandingan bercerita Bahasa melayu 2005 iaitu Nur Sharifah Idayu binti Ramli telah diberi penghargaan untuk memegang watak kedua utama iaitu Ketua Pokok yang mana menemani Siti sepanjang perjalanannya..

Pengikut Nur Sharifah (POKOK) terdiri dari 3 orang iaitu, Chee Kong Lee (Saguhati ke 5), Husaini Jusoh (Saguhati 7) dan Wesmorlan Banding (Saguhati 9)..

Pemenang tempat kedua pula diberi peranan sebagai Puteri Duyung ( Mardianah Abu Zahar). Beliau pula diikiuti oleh 4 orang peserta yang juga menjadi Duyung. Antaranya , Suhaila Daud (Sagu Hati 4), Mohd Faisal Yakoob (SaguHati 6), Ruhaila Ismail (Sagu hati 8), Issusanti Jaafar (Sagu Hati 10)

Kebanyakkan pergerakan dal gerak tari dalam teater ini di latih oleh guru-guru ASWARA dan ditarikan oleh pelajar ASWARA dan Peserta.

Teater Ini dipentaskan selama 2 hari di Istana Budaya dan Dewan ASWARA.

teater Ini mendapat Pujian dari semua pihak yang telah betungkus lumus menyiapkan projek ini dan pihak penonton.
|  |
| --- |
| **Sosiologi** |
| 
Portal · Sejarah |
| Aspek am |
| 
Sosiologi awam · Penyelidikan sosial
Teori sosial · Teori sosiologi
Amalan sosiologi |
| Bidang dan subbidang berkait |
| 
Demografi · Kriminologi
Pergerakan sosial · Psikologi sosial
Sosiolinguistik · Sosiologi perbandingan
**Sosiologi:**   agama · budaya
ekonomi · jantina · kerja · lencongan pendidikan · pengetahuanpenstrataan · politik · sains
undang-undang |
| Kategori & Senarai |
| Jurnal · Terbitan · Topik |

**Sosiologi pendidikan** ialah kajian tentang bagaimana insititusi awam dan pengalaman individu mempengaruhi pendidikan dan hasilnya. Ia menumpukan sistem persekolahan awam bagi masyarakat perindustrian moden, termasuk perluasan pendidikan tinggi, pendidikan lanjutan, dan pendidikan dewasa. 

Pada dasarnya, pendidikan dilihatkan sebagai suatu usaha manusia yang optimistik yang dicirikan oleh cita-cita untuk mencapai kemajuan dan kebaikan. Banyak orang memahaminya sebagai cara untuk mengatasi hambatan dan merapatkan jurang ketaksamaan, serta juga untuk memperoleh kekayaan dan status. Pendidikan juga dilihatkan sebagai tempat di mana kanak-kanak dapat berkembang mengikut keperluan dan potensi sendiri. Pendidikan harus bertujuan untuk mengembangkan setiap individu sehingga potensinya yang penuh dan memberikan mereka peluang untuk mencapai sebanyak yang boleh dalam kehidupan mereka, sejajar dengan keupayaan sejadi mereka. Bagaimanapun, visi ini tidak menjadi kenyataan. Sebaliknya, menurut banyak ahli sosiologi, kenyataannya adalah bahawa pendidikan memiliki matlamat yang lebih besar daripada peringkat individu dan bertujuan untuk mengekalkan kestabilan sosial menerusi pengeluaran semula sosial terhadap ketaksamaan. Apakah matlamat kestabilan in berbeza-beza, bergantung kepada sudut pandangan sosiologi yang digunakan untuk menghadapi persoalan tersebut.

Rujukan
-------

1. ↑  Gordon Marshall (ed) *A Dictionary of Sociology* (Article: Sociology of Education), Oxford University Press, 1998
2. 1 2  Schofield, K. (1999). *The Purposes of Education, Queensland State Education: 2010* Diarkibkan 2013-03-26 di Wayback Machine Dicapai pada 28 Okt 2002.
3. 1 2  Sargent, M. (1994) *The New Sociology for Australians* (3rd Ed), Longman Chesire, Melbourne